**Agencija za privremeno zapošljavanje\_\_\_\_\_\_\_\_\_\_ d.o.o.**, OIB: \_\_\_\_\_\_\_\_\_\_, Rijeka, \_\_\_\_\_\_\_\_\_\_, kojeg zastupa direktor \_\_\_\_\_\_\_\_\_\_\_ (u daljnjem tekstu: Agencija)

**\_\_\_\_\_\_\_\_\_\_\_\_\_\_d.o.o.**, OIB: \_\_\_\_\_\_\_\_\_\_, Rijeka, \_\_\_\_\_\_\_\_\_\_, kojeg zastupa direktor \_\_\_\_\_\_\_\_\_\_\_ ( u daljnjem tekstu: Korisnik )

dana \_\_. \_\_\_\_\_\_  2020. godine sklopili su

**U G O V O R**

**o ustupanju radnika**

**Članak 1.**

Ovim ugovorom o ustupanju radnika sukladno članku 45. Zakona o radu (''Narodne novine'', br. 93/14., 127/17. i 98/19, u daljnjem tekstu: ZOR) utvrđuju se opći uvjeti poslovanja Agencije, broj ustupljenih radnika koji su potrebni korisniku, razdoblju na koje se ustupaju radnici,  mjestu rada,  poslovima koje će ustupljeni radnici obavljati,  načinu i razdoblju u kojem korisnik mora ispostaviti agenciji obračun za isplatu plaće te propisima koji se kod korisnika primjenjuju na utvrđivanje plaće te osoba koja je ovlaštena za zastupanje korisnika prema ustupljenim radnicima.

**Članak 2.**

Agencija ustupa Korisniku 5 (slovima: pet) radnika i to:

- radnika\_\_\_\_\_\_\_\_\_\_ OIB:\_\_\_\_\_\_\_\_\_\_\_, Rijeka,\_\_\_\_\_\_\_\_\_

- radnika\_\_\_\_\_\_\_\_\_\_ OIB:\_\_\_\_\_\_\_\_\_\_\_, Delnice,\_\_\_\_\_\_\_\_\_

- radnika\_\_\_\_\_\_\_\_\_\_ OIB:\_\_\_\_\_\_\_\_\_\_\_, Rijeka,\_\_\_\_\_\_\_\_\_

- radnika\_\_\_\_\_\_\_\_\_\_ OIB:\_\_\_\_\_\_\_\_\_\_\_, Čavle,\_\_\_\_\_\_\_\_\_

- radnika\_\_\_\_\_\_\_\_\_\_ OIB:\_\_\_\_\_\_\_\_\_\_\_, Jelenje,\_\_\_\_\_\_\_\_\_

**Članak 3.**

Radnike iz članka 2. ovog Ugovora Agencija Korisniku ustupa za vremensko razdoblje od \_\_\_. \_\_\_\_\_\_\_\_\_2020.godine do\_\_\_.\_\_\_\_\_\_\_\_\_202\_. godine.

**Članak 4.**

Radnici iz  članka 2. ovog Ugovora će poslove iz članka 5. ovog Ugovora obavljati u Opatiji i to u Hotelu\_\_\_\_\_\_\_\_,\_\_\_\_\_\_\_\_\_.

**Članak 5.**

5.1. Ustupljeni radnik \_\_\_\_\_\_\_\_\_\_ OIB:\_\_\_\_\_\_\_\_\_\_\_, Rijeka,\_\_\_\_\_\_\_\_\_

raditi će na poslovima:

**- kuhara -**

Radnik će obavljati poslove u skladu s pravilima struke i uputama Korisnika.

Radnik će obavljati slijedeće poslove:

- priprema toplih i hladnih jela od zdravih namirnica

- stvaranje novih jela  
- sudjelovanje u pripremi jela i nabavi namirnica, kreiranju karte jela  
- kompletan nadzor osoblja i upućenost u poslove radnika  
- organizacija osoblja

- priprema jela za razne vrste banketa  
- samostalna organizacija rada kuhinje u smjeni, sukladno uputama voditelja kuhinje

5.2. Ustupljeni radnik \_\_\_\_\_\_\_\_\_\_ OIB:\_\_\_\_\_\_\_\_\_\_\_, Delnice,\_\_\_\_\_\_\_\_\_

raditi će na poslovima:

**- pomoćni kuhar -**

Radnik će obavljati poslove u skladu s pravilima struke i uputama Korisnika.

Radnik će obavljati slijedeće poslove:

- priprema mesnih i ribljih jela sa roštilja

- sudjelovanje u garniranju i izdavanju jela

- pomaganje u primanju namirnica, skladištenju i mehaničkoj obradi prema uputama kuhara

5.3. Ustupljeni radnik \_\_\_\_\_\_\_\_\_\_ OIB:\_\_\_\_\_\_\_\_\_\_\_, Rijeka,\_\_\_\_\_\_\_\_\_

raditi će na poslovima: 

**- konobara -**

Radnik će obavljati poslove u skladu s pravilima struke i uputama Korisnika.

Radnik će obavljati slijedeće poslove:

- kvalitetno posluživanje gostiju hranom i pićem

- usmjerenost na zadovoljstvo gosta   
- savjetovanje pri odabiru jela i primanje narudžbi od gosta  
- postavljanje i raspremanje stolova u restoranu  
- priprema i posluživanje pića i napitaka  
- pravovremeno popunjavanje i pravilno čuvanje zaliha pića i namirnica

  koje poslužuje  
- ispostavljanje računa i naplata usluga  
- ostali poslovi posluživanja prema uputama voditelja hrane i pića

5.4. Ustupljeni radnik \_\_\_\_\_\_\_\_\_\_ OIB:\_\_\_\_\_\_\_\_\_\_\_, Čavle,\_\_\_\_\_\_\_\_\_

raditi će na poslovima:

**- recepcionera -**

Radnik će obavljati poslove u skladu s pravilima struke i uputama Korisnika.

Radnik će obavljati slijedeće poslove:

- održavanje ugodne atmosfere na recepciji i u hotelu  
- rad na recepciji: prijave i odjave gostiju, naplata, briga oko gosta, parkinga

  i doručka  
- briga oko prodaje i rezervacija  
- po potrebi rad na doručku i pomoć u restoranu.

5.4. Ustupljeni radnik \_\_\_\_\_\_\_\_\_\_ OIB:\_\_\_\_\_\_\_\_\_\_\_, Jelenje,\_\_\_\_\_\_\_\_\_

raditi će na poslovima:

**- sobarica/spremačica -**

Radnik će obavljati poslove u skladu s pravilima struke i uputama Korisnika.

Radnik će obavljati slijedeće poslove:

- spremanje soba gostiju

- održavanje higijene u hotelu i oko prostora hotela

- briga oko hotelskog rublja

- glaćanje hotelskog rublja

- po potrebi ispomoć u kuhinji.

**Članak 6.**

Korisnik se obvezuje Agenciji ispostaviti obračun za isplatu plaće najkasnije do 5 (slovima: petog) u tekućem mjesecu za prethodni mjesec, kako bi Agencija na temelju dostavljenog joj obračuna za isplatu plaće obračunala i isplatila plaću radnicima iz članka 2. ovog Ugovora.

**Članak 7.**

Agencija i Korisnik ovim Ugovorom određuju da je gosp. \_\_\_\_\_\_\_\_\_\_\_,

OIB:\_\_\_\_\_\_\_\_\_\_\_, Rijeka,\_\_\_\_\_\_\_\_\_\_\_  osoba koja je ovlaštena za zastupanje Korisnika prema ustupljenim radnicima iz članka 2. ovog Ugovora.

**Članak 8.**

Korisnik potvrđuje da će u odnosu na radnike iz članka 2. ovog Ugovora obvezno primjenjivati sve odredbe ZOR-a i Zakona o zaštiti na radu (“Narodne novine”, br. 71/14., 118/14., 154/14., 94/18. i 96/18., u daljnjem tekstu: ZZR).

Korisnik je u skladu s odredbama ZZR-a obvezan da za radnike iz članka 2. ovog Ugovora osigura sigurnost i zaštitu zdravlja radnika na poslovima utvrđenim u članku 5. ovog Ugovora.

Korisnik je obvezan Agenciji ukazati na sve moguće rizike i opasnosti vezano za  poslove utvrđene u članku 5. ovog Ugovora

**Članak 9.**

Korisnik je obvezan da radnike iz članka 2. ovog Ugovora upozna sa mogućim rizicima od ozljeda na radu i narušavanja zdravlja pri obavljanju poslova iz članka  5. ovog Ugovora.

**Članak 10.**

Ako se koji od radnika iz članka 2. ovog Ugovora ozlijedi na radu kod Korisnika za vrijeme trajanja ovog Ugovora tada Korisnik mora o tome bez odlaganja i u pisanom obliku obavijestiti Agenciju.

U slučaju iz stavka 1. ovog članka Korisnik je obvezan da pruži Agenciji sva potrebna saznanja koja su potrebna za moguće daljnje postupke.

Na temelju podataka iz stavka 1. i 2. ovog članka Agencija dalje vodi postupak po temelju ozljede na radu.

Ako Korisnik propusti obavijestiti Agenciju sukladno stavku 1. ovog članka tada Korisnik prihvaća i posljedice koje mogu nastupiti za Agenciju vezano za odredbe ZZR-a.

**Članak 11.**

Korisnik se obvezuje da će radnicima iz članka 2. ovog Ugovora osigurati svu neophodnu zaštitnu opremu.

**Članak 12.**

Korisnik je obvezan da radnike iz članka 2. ovog Ugovora,  upozna s propisima o radnim odnosima, i propisima o zaštiti na radu, kao i da ih upozna s organizacijom rada i zaštitom na radu.

**Članak 13.**

Značajnija  šteta koju Korisniku nanese koji od radnika iz članka 2. ovog Ugovora bit će smatrana kršenjem radne obveze, pa će sukladno tome Agencija postupiti u skladu s uputom Korisnika danim u pogledu stegovne mjere koje treba poduzeti prema kojem od radnika iz članka 2. ovog Ugovora.

**Članak 14.**

Korisnik se obvezuje da će uredno voditi radnu evidenciju za svakog od radnika iz članka 2. ovog Ugovora i istu dostaviti Agenciji najkasnije do 5 (slovima: petog) u tekućem mjesecu za prethodni mjesec.

Agencija se obvezuje da će uredno isplaćivati neto plaću radnicima iz članka  2. ovog Ugovora, najkasnije do 15 (slovima: petnaestog) u tekućem mjesecu za neto plaću ostvarenu u prethodnom mjesecu.

Agencija će Korisniku za utvrđene obračune plaće  za radnike iz članka  2. ovog Ugovora, kao i naknadu  u iznosu od  10 % (slovima: deset posto) Agenciji za obavljeni posao ustupanja radnika, sa uključenim PDV-om dostaviti račun, koji je Korisnik obvezan u roku od 15 (slovima: petnaest) dana od dana dostave računa podmiriti uplatom na žiro račun Agencije broj:\_\_\_\_\_\_\_\_\_\_\_\_\_\_ kod banke\_\_\_\_\_\_\_\_\_.

**Članak 15.**

Radnici iz članka 2. ovog Ugovora su obvezni čuvati kao poslovnu tajnu svaki podatak koji je prisilnim propisom, općim aktom poslodavca ili uputom Korisnika proglašen poslovnom tajnom.

**Članak 16.**

Na pitanja koja nisu riješena ovim Ugovorom, sukladno će se primjenjivati odredbe  ZOR-a i Zakona o obveznim odnosima (''Narodne novine'', br. 35/05., 41/08. i 125/11.).

**Članak 17.**

Ovaj  Ugovor je sastavljen u četiri istovjetna primjerka od kojih dva zadržava Agencija, a ostala dva za svoje potrebe zadržava Korisnik.

**ZA AGENCIJU :                                                                             ZA KORISNIKA:**

**\_\_\_\_\_\_\_\_\_\_\_\_\_\_                                                                        \_\_\_\_\_\_\_\_\_\_\_\_\_\_\_\_\_**